Kupfura simbi zvinoreva kushanda nesimbi ichirohwa nenyundo kana chimwe chinhu chinorema nechinangwa chokuti simbi iyi ive nechiumwa chiri kudikanwa nemupfuri. Vanopfura vanokwanisa kunge vari kugadzira zvinotevera: pfumo; demo; badza; mbezo; museve; muromo wegejo kana dzimwewo simbi dzinopfurwa muhushangazhi mazuva ano. Zisimbi rinogadzikwa pasi rinoshaniswa nemupfuri paanorova simbi dzake nenyundo rinonzi nhera kana ndudzo - anvil. Nyengo (air pipe of bellows in a forge; mouth of bellows). Chido kana chisindi zvinoreva chikamu chebhaera panosangana mweya uri kubva kumvuto nemoto uri kubvira - kuEnglish ingava ndiyo tuyere.. Vamwe vatauri vanoti nzvimbo inoshandira mupfuri (workshop) inonzi chido zvakare. Apa panoda kujekeswa kuti ndechipi chokwadi. Kikongo vanoti fula (v. to work in metals, to forge). VaKongo vanoti lunga (n. a smithy, forge, foundry). MaZulu vanoti umfutho (bellows) kureva mvuto. VaNyungwe vanoti wacipala (n. blacksmith) kureva mupfuri. VaZigula vanoti kusanila (v. forge). Mamwe mazwi: masanilo (n. furnace). VaDigo vanoti sana (to forge, to make tools from metal), kupfura simbi.